Red Stripe

Red Stripe on jamaikalainen lager-tyyppinen olutmerkki. Se oli alun perin ale-tyyppinen, mutta vuonna 1938 olut korvattiin lagerilla. Oluen alkoholipitoisuus on 4,7 %. Red Stripe valmistetaan 70-prosenttisesti ohramaltaasta ja 30-prosenttisesti maissista. Maultaan Red Stripe on hyvin kevyt, pehmytrakenteinen lager, jossa on lyhyen varastoinnin seurauksena hedelmäisiä ja aromaattisia piirteitä. 

Alun perin olutta valmisti kingstonilainen Desnoes & Geddes -yritys vuodesta 1927 alken, kunnes Guinness Brewing Worldwide (myöhemmin Diageo) osti enemmistön panimosta vuonna 1993. Vuonna 2015 Heineken osti Diageon osuuden yrityksestä.

 Lähteet 

Aiheesta muualla
Red Stripe (Pohjois-Amerikka)
Red Stripe (Iso-Britannia)

Luokka:Olutmerkit
Luokka:Pohjoisamerikkalaiset juomat
Luokka:Jamaikalainen kulttuuri